stanford-oval/wikipedia huggingface dataset:
Lompakko

Lompakko
Lompakko on rahojen säilyttämiseen tarkoitettu pieni, taitettava kotelo. Lompakko valmistetaan tyypillisesti nahasta tai kankaasta. Lompakossa kannetaan usein myös pankki- ja luottokortteja, ajokorttia ja muita vastaavia kortteja. Lompakossa on kolikoille useimmiten oma tasku.[lähde? ]
Tyypillinen rannelompakko
Lompakko keksittiin jo 1600 -luvulla heti paperirahan keksimisen jälkeen. Seuraava mullistus lompakoissa tapahtui 1950-luvulla kun luottokortit otettiin käyttöön.[lähde? ]
Rannelompakko (rannekukkaro) on ranteeseen pujotettava, yleensä vetoketjullinen kukkaro.
Lishui

| Lishui 丽水市, Líshuǐ Shì |
| --- | --- |
 Lishuin sijainti Kiinan Zhejiangin maakunnassa
 Lishui
 Koordinaatit: 28.4705°N, 119.9184°E 
Valtio:  Kiina
Maakunta:  Zhejiang
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  17 298 km²
Väkiluku (2010):  2 116 957
Aikavyöhyke:  UTC+8
Suuntanumero(t):  +86 (0)_
 
 www.lishui.gov.cn 
Infobox OKVirheellinen NIMI-arvo: 
Lishui (kiin. 丽水市, pinyin: Líshuǐ Shì) on prefektuuritason kaupunki Zhejiangin maakunnan eteläosassa Kiinassa. Kaupungin keskusta sijaitsee linnuntietä runsaat 200 kilometriä maakunnan pääkaupungista Hangzhousta etelään. Kaupungin väkiluku on 2,117 miljoonaa (2010) ja pinta-ala 17 298 neliökilometriä.
Lishuin naapurina ovat etelässä Ningden, lounaassa Nanpingin, luoteessa Quzhoun, pohjoisessa Jinhuan, sekä idässä Taizhoun ja Wenzhoun prefektuuritason kaupungit.
Piirikuntatason jako.
Piirikuntatasolla kaupunki jakautuu yhdeksään osaan seuraavasti (numerointi kuten kuvassa):
| --- | --- |
 Kaupunkipiirit (1) 1 Liandu Piirikuntatason kaupunki (1) 2 Longquan Autonominen piirikunta (1) 9 Jingning, sheiden autonominen piirikunta :  Piirikunnat (6) 3 Jinyun   4 Qingtian  5 Yunhe  6 Qingyuan  7 Suichang  8 Songyang 
Paikkakunta sai Sui-dynastian Kaihuang-keisarin aikana vuonna 589 jaa. nimen Chuzhou. Välillä nimi muuttui muotoon Kuozhou. Ming-dynastian Hongwu-hallitsijan aikaan nimeksi tuli Chuzhou Fu.
Paikallisiin erikoisuuksiin kuuluvat mandariinit, kiinalaiset sienet, Qingtianin piirikunnan kalliokaiverrukset, seladonlasitettu keramiikka ja Longquanin kaksiteräinen miekka, aikoinaan hyvin arvostettu miekkatyyppi.
Galleria

Lishuin rautatieasema.
Kirkkorakennus Lishuissa.
Kerrostaloja Lishuissa.
Kaupunkinäkymä Qingtianin piirikunnasta.
Aiheesta muualla

Kuvia tai muita tiedostoja aiheesta Lishui Wikimedia Commonsissa
Lishui City Information (erityisesti talouspainotus) (englanniksi) (chinaknowledge.com)
China Postal code Zhejiang Province (prefektuuri ja piirikuntataso) (englanniksi) (youbianku.com)
Luettelo Culex-suvun lajeista

Tämä on luettelo Culex-suvun lajeista aakkosjärjestyksessä.
Käenkaali

| Käenkaali |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Oxalidales
Heimo::  Käenkaalikasvit Oxalidaceae
Suku::  Käenkaalit Oxalis
Laji::  acetosella
Kaksiosainen nimi
 Oxalis acetosella  L. 
Katso myös
   Käenkaali Wikispeciesissä   Käenkaali Commonsissa 
Infobox OKNimi-testi OK: 
Käenkaali eli metsäkäenkaali tai kansanomaisesti ketunleipä tai joskus myös revonrieska tai jäniksenkaali (Oxalis acetosella) on monivuotinen, 5–10 cm korkea, hento ruoho, joka kasvaa Suomessa yleisenä Etelä- ja Keski-Suomen lehdoissa sekä lehtomaisissa metsissä harvinaistuen Rovaniemen ja Kuusamon korkeudelle asti, jota pohjoisempana sitä ei kasva.
Käenkaalin kuvaus.
Ulkonäkö ja koko

Käenkaalin hento, suikertava, suomuinen maavarsi kasvaa vaakasuoraan suikertaen. Suomut ovat lehtikantoja. Kukkavana ja lehdet nousevat suoraan maavarresta. Lehdet ovat ohuet, kolmisormiset ja vaaleanvihreät. Ne kasvavat ruusukkeina ja talvehtivat. Lehdykät ovat muodoltaan vastaherttaiset sekä 1–2 cm pitkät ja painuvat alaspäin öiseen aikaan sekä huonolla säällä.
Touko–kesäkuussa hieman lehtien yläpuolelle yksittäin vanojen päähän avautuvat kaksineuvoiset kukat. Kukkavanan puolivälissä on kaksi suomumaista esilehteä. Kukat ovat kooltaan 8–12 mm, terälehdiltään valkoisia ja lilasuonisia, toisinaan punertavansävyisiä. Terälehtiä on yleensä viisi kappaletta ja niiden tyvessä on keltainen täplä. Heteitä on kymmenen ja emejä on viisi.
Myöhemmin kesällä kasvi ei vaivaudu enää kasvattamaan komeita avokukkia, vaan tekee kleistogaamisia, avautumattomia umpipölytteisiä kukkia, jotka muistuttavat nuppuja. Noin kolmasosa käenkaalin siemenistä kehittyy pölytyksen kautta ja kaksi kolmasosaa umpinaisiksi jäävistä kesäkukista.
Käenkaalin hedelmä on äkillisesti avautuva kota, joka on pyöreähkö, uurteinen, vaaleanvihreä, viisisärmäinen, viisilokeroinen ja 3–4 mm pitkä. Se sinkoaa siemenet jopa parin metrin päähän. Etäämmällekin käenkaali pääsee usein leviämään, sillä pinnaltaan tahmeat siemenet tarttuvat helposti ohikulkeviin eläimiin.
Levinneisyys

Käenkaali on yleinen koko Suomessa Lappia lukuun ottamatta.
Elinympäristö

Käenkaali kasvaa tuoreissa ja kosteissa lehdoissa, lehtomaisissa metsissä, jalopuumetsissä, varjoisissa kuusikoissa sekä ravinteisissa korvissa.
Käyttö

Käenkaalia voi syödä, mutta sitä ei suuremmissa määrin suositella. Se on happamanmakuinen ja sisältää oksaalihappoa. Sen vaikutusta voi kuitenkin neutraloida maidolla, jos sitä syö enemmän. C-vitamiinipitoisuutensa ansiosta sitä on käytetty aiemmin kansanlääkinnässä keripukin hoitoon.
Aiheesta muualla

Kasviatlas 2022: Käenkaalin eli metsäkäenkaalin (Oxalis acetosella) levinneisyys Suomessa.
Pohjolan kasvien pauloissa: Oxalis acetosella – käenkaali, metsäkäenkaali
Pinkka, Lajintuntemuksen oppimisympäristö: Käenkaali (Oxalis acetosella)
Valokki – Nettikasvio: Käenkaali, ketunleipä (Oxalis acetosella)
Eliaksen yrttitarha (Internet Archive)
Yle: Käenkaali eli ketunleipä
Flora of China: Oxalis acetosella (englanniksi)
Käenkaalin lehtiä.
Linnainmaa (täsmennyssivu)

Linnainmaa voi tarkoittaa seuraavia:
Paikannimenä

Linnainmaa, Tampereen kaupunginosa
Sukunimenä

Juho Linnainmaa (ent. Galenius, 1883–1922), toimittaja
Kimi Linnainmaa (s. 1994), amerikkalaisen ja kanadalaisen jalkapallon pelaaja
Matti Linnainmaa (s. 1940), kauppias, yrittäjä ja yritysjohtaja, kauppaneuvos, Olli F. Linnainmaan poika
Mirja Ojanen (o.s. Linnainmaa, s. 1967), hiihtosuunnistaja, Risto Linnainmaan sisar
Olli F. Linnainmaa (1907–1991), kauppias, yrittäjä ja yritysjohtaja, kauppaneuvos
Risto Linnainmaa (s. 1964), hiihtosuunnistaja
Seppo Linnainmaa (s. 1945), matemaatikko ja tietojenkäsittelytieteilijä
Tuula Linnainmaa (s. 1942), poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Linnainmaa”, voi hakea sivunnimihaulla, laajalla sivunnimihaulla tai tekstihaulla.
Lomonosovskajan metroasema

Lomonosovskaja (ven. Ломоно́совская) on yksi Pietarin metron asemista. Se avattiin 21. joulukuuta 1970.
Liuskekirjorastas

| Liuskekirjorastas |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Kenttärastaat Geokichla
Laji::  schistacea
Kaksiosainen nimi
 Geokichla schistacea  (Meyer, 1884) 
Synonyymit
 Zoothera schistacea 
Katso myös
   Liuskekirjorastas Wikispeciesissä   Liuskekirjorastas Commonsissa 
Infobox OKNimi-testi OKIUCN-testi OK: 
Liuskekirjorastas (Geokichla schistacea) on rastaiden heimoon kuuluva varpuslintu.
Levinneisyys

Liuskekirjorastasta tavataan Indonesiassa. Lajia on kuvattu yleiseksi, mutta se on luokiteltu silmälläpidettäväksi, koska sitä tavataan vain pienellä alueella ja sitä uhkaa metsien häviäminen.
Elinympäristö

Liuskerastas elää alankometsissä. Se suosii tiheää kasvillisuutta ja veden läheisyyttä.
Loisjuurio

| Loisjuurio |
| --- | --- |
 Kolme esiin kaivettua loisjuuriota.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Ylälahko::  Santalanae
Lahko::  Santalales
Heimo::  Balanophoraceae
Suku::  Loisjuuriot Thonningia
Laji::  sanguinea
Kaksiosainen nimi
 Thonningia sanguinea  Vahl 
Katso myös
   Loisjuurio Wikispeciesissä   Loisjuurio Commonsissa 
Infobox OKNimi-testi OK: 
Loisjuurio (Thonningia sanguinea) on Balanophoraceae-heimoon kuuluva loiskasvilaji. Se loisii puilla sekä monivuotisilla, puumaisilla kasveilla. Loisjuurio on täysin lehtivihreätön ja se elää täysin isäntäkasvistaan ottamiensa ravinteiden varassa. Kasvista nousevat maanpinnan yläpuolelle ainoastaan kukat, jotka voivat olla noin 7 cm korkeita.
Loisjuurion isäntäkasveja ovat ainakin valkotähtiomena (Chrysophyllum albidum), Cola gigantea, Erythrophleum suaveolens, Alstonia boonei, rohtomobola (Parinari excelsa) ja afrikaniroko (Milicia excelsa). Se voi loisia myös viljelykasveilla, kuten kautsupuilla (Hevea), afrikanöljypalmulla (Elaeis guineensis) sekä kaakaopuulla (Theobroma cacao). Loisjuurio ei yleensä ole isäntäkasvilleen tappava, mutta heikentää jonkin verran isäntäkasvinsa satoisuutta. Suuri määrä loisjuurioita samalla isäntäkasvilla saattaa kuitenkin aiheuttaa isäntäkasvin kuoleman.
Loisjuuriota kasvaa luonnossa trooppisessa Afrikassa. Sen levinneisyysalue ulottuu pohjoisessa Senegalista Etiopiaan ja etelässä Angolaan, Sambiaan sekä Tansaniaan. Loisjuuriota kasvaa sademetsissä sekä harvakseltaan savanneilla merenpinnan tasosta aina noin 1700 metrin korkeuteen asti.
Loisjuurion juuria käytetään mausteena sekä perinteisessä lääkinnässä. Nigeriassa loisjuurion juuria myydään yleisesti toreilla.
Lee-Enfield

| Lee-Enfield |
| --- | --- |
 Lee-Enfield Mk III
Tyyppi:  pulttilukkokivääri
Valmistaja:   Royal Small Arms Factory Enfield  BSA (Birmingham Small Arms) Co. Ltd   LSA (London Small Arms) Co. Ltd  Lithgow Small Arms Factory  Ishapore Rifle Factory  Royal Ordnance Factory   Longbranch Arsenal  Savage Arms  Pakistani Ordnance Factory
Valmistusmaa:  Yhdistynyt kuningaskunta  Kanada  Yhdysvallat  Australia  Intia  Pakistan
Valmistusvuodet:  1907-
Tekniset tiedot
Kaliiperi(t):  .303 British (7,7 x 56 mm R)
Aseen pituus:  1 129 mm
Piipun pituus:  640 mm
Paino (tyhjänä):  4,12 kg
Lipas:  kaksirivinen irtolipas
Kapasiteetti:  10 patruunaa
Tehokas kantama:  914 m
Teoreettinen kantama:  1 828 m
Tulinopeus (laukausta/min):  kertalaukaus
Lee-Enfield on Yhdistyneen kuningaskunnan asevoimien vuodesta 1895 lähtien käyttämä, aiempaan Lee-Metford-malliin perustuva .303 British (7,7 × 56 mm R) -kaliiperinen pulttilukkokivääri.
Kiväärin yleisimpiä malleja ovat Mk III ja No 4 Mk I.
SMLE Mk III (No 1 MkIII*)

SMLE (Short, Magazine, Lee-Enfield) Mk III tuli brittiarmeijan palveluskäyttöön vuonna 1907 uuden .303 Mk VII -patruunan myötä. Ensimmäisen maailmansodan aikana kiväärin rakenne todettiin tarpeettoman monimutkaiseksi ja tuotannon nopeuttamiseksi ja halventamiseksi kivääristä alettiin vuonna 1916 valmistaa yksinkertaisempaa Mk III* -mallia.
SMLE Mk III* tai maailmansotien välisenä aikana nimikkeellä No.1 MkIII* tunnettu kivääri säilyi brittien ja kansainyhteisön joukkojen käytössä myös toisessa maailmansodassa, varsinkin Pohjois-Afrikan, Italian, Tyynenmeren ja Burman rintamilla. Australia ja Intia, jotka myös itse valmistivat kivääriä, käyttivät sitä palvelusaseenaan koko sodan ajan, ja aina L1A1 SLR -kiväärin käyttöönottoon asti 1950 -luvun lopulla.
Intia kuitenkin valmisti vuosina 1963–1975 Mk III:n 7.62x51mm NATO -kaliiperista muunnosta nimikkeellä Rifle 7.62 mm 2A ja 2A1. Intian armeijan reserviaseeksi valmistettujen kiväärien näkyvin ero .303-kaliiperisiin verrattuna on aiempaa kulmikkaampi lipas. Myös työnlaatu ja viimeistelytaso on heikompaa kuin alkuperäisissä brittiläisissä aseissa.
No 4 Mk I

Malli perustuu vuosien 1922 ja 1924 välillä suunniteltuun ja noin 20 000 kappaleen eränä valmistettuun No. 1 Mk V:n ja varsinkin vuosien 1930 ja 1933 välillä suunniteltuun ja 1 025 kappaleen eränä valmistettuun No. 1 Mk VI:n.
Ensimmäinen No 4 Mk I valmistettiin vuonna 1931, mutta se otettiin palveluskäyttöön vasta vuonna 1939 ja sarjatuotanto aloitettiin vasta vuonna 1941. Toisen maailmansodan aikana asetta valmistettiin Britanniassa (Royal Ordnance Factory Fazakerley, Royal Ordnance Factory Maltby, BSA Co Birmingham Small Arms Co. Ltd), Kanadassa (Longbranch Arsenal) ja Yhdysvalloissa (Savage Arms) eri muunnoksina miljoonia kappaleita ja se toimi brittien palveluskiväärinä vuoteen 1955, jolloin sitä alettiin korvata itselataavalla L1A1 -kiväärillä.
No 5 Mk I

Brittien Kauko-idän armeija tarvitsi toisessa maailmansodassa joukoilleen viidakkosodankäyntiä varten uuden lyhyemmän aseen. Sen perusrungoksi valittiin No 4, jonka piippua lyhennettiin 289 mm ja etutukkia hieman enemmän, samalla ase keveni 950 g. Keventämisen myötä lisääntyneen rekyylin ja piipun lyhentämisen myötä suurenneen suuliekin vuoksi mallin perälevyksi asennettiin normaalin messinkisen sijaan joustava kumilevy ja piippuun kartiomainen liekinsammutin. Ase poistui käytöstä 1947.
Tarkkuudeltaan ase osoittautui pettymykseksi: No 5 kärsi osumapisteen vaeltelusta varsinkin tropiikissa. missä aseen puuosat vääntyilivät kosteuden vaihtelun takia huomattavasti, ja väänsivät myös piippua.
Aiheesta muualla

The Lee-Enfield (Arkistoitu – Internet Archive)
SurplusRifle.Com – Lee-Enfield SMLE Mk III rifle
SurplusRifle.Com – Lee-Enfield No.4 rifle
SurplusRifle.Com – Lee-Enfield No.5 Jungle Carbine
SurplusRifle.Com –- Ishapore 2A1
Modern Firearms – Lee-Enfield rifle
The Lee-Metford
En sammanfattning av Lee Enfield seriens historia
Wikimedia Commonsissa on kuvia tai muita tiedostoja aiheesta .
Lee-Enfield No 4 Mk I
Liv Boeree

| Liv Boeree |
| --- | --- |
 Liv Boeree 2019.
Henkilötiedot
Syntynyt: 18. heinäkuuta 1984 
Kansalaisuus:   Englanti
Pokerinpelaaja
Sponsori:  PokerStars
WSOP-voitot:  1
WSOP-rahasijat:  16 
WPT-voitot:  0
EPT-voitot:  1
Turnausansiot (USD):  2 447 050
Päivitetty:  8. huhtikuuta 2014
Aiheesta muualla
www.livboeree.com
Olivia ”Liv” Boeree (s. 18. heinäkuuta 1984 Kent, Iso-Britannia) on englantilainen pokerinpelaaja, malli ja televisiojuontaja. Hän pelaa netissä nimimerkillä Liv Boeree Team PokerStars Pro -jäsenenä.
Hän on suorittanut tutkinnon astrofysiikassa Manchesterin yliopistossa ja on toiminut mallina ja televisioesiintyjänä useissa ohjelmissa. Hän alkoi pelata pokeria osallistuttuaan pokerirealityohjelmaan vuonna 2005. Sen jälkeen hänestä tuli useiden pokeriohjelmien vakituinen emäntä.
Boereen toistaiseksi suurin pokeriturnausrahastus on European Poker Tourin Sanremon osakilpailun pääturnauksesta vuodelta 2010. Hän voitti 1 240 pelaajan turnauksen ja 1 250 000 euroa.
Muuta

Liv Boeree harrastaa sähkökitaran soittoa. Hän pitää hevimetallista, rockista ja elektronisesta musiikista ja ihailee muun muassa Iron Maidenia, Metallicaa, Children of Bodomia ja Infected Mushroomia.
Aiheesta muualla

Liv Boeree Twitterissä
Viralliset kotisivut
Liv Boeree The Hendon Mob Poker Databasessa (englanniksi)
Liv Boeree playing Kissing the Shadows by Children of Bodom Video YouTubessa
Laulu rakkaudelle – Secret Song Suomi

| Laulu rakkaudelle – Secret Song Suomi |
| --- | --- |

Tyyli:  musiikkiviihde
Kestoaika:  70 minuuttia
Alkuperämaa:   Suomi
Verkko:  MTV3
Esitetty:  25. joulukuuta 2020 –
Tuotantokausia:  3
Jaksoja:  21
Tuotanto
Tuottaja(t):   Tiia-Tuulia Ahomäki (kaudet 1–2)  Emma Delany (kausi 3) 
Vastaava(t) tuottaja(t):   Suvi Salokoski (kaudet 1–2)  Joona Kortesmäki (kaudet 1–2)  Antti Väisänen (kaudet 2–3)  Tiia-Tuulia Ahomäki (kausi 3)  Kati Launiainen (MTV, kausi 1)  Marjukka Laurila (MTV, kaudet 2–3) 
Ohjaaja(t):  Pirja Lund (kaudet 1–3)
Käsikirjoittaja(t):   Pirja Lund (kaudet 1–3)  Elina Martevo (kaudet 1–3)  Milla Mattila (kausi 1) 
Tuotantoyhtiö(t):  Warner Bros. International Television Production Finland Oy
Palkinnot
Ehdokkuudet:  Kultainen Venla Musiikkiviihde 2022
Aiheesta muualla
IMDb 
Laulu rakkaudelle – Secret Song Suomi on MTV3-kanavalla esitettävä suomalainen musiikkiviihdeohjelma, jossa suomalaiset julkisuuden henkilöt istutetaan lavalla olevalle tuolille ja heille järjestetään henkilökohtainen musiikkiyllätys. Esitettävä kappale saattaa olla kunnianosoitus, sanomatta jäänyt kiitos tai se voi liittyä yllätettävän ja yllättäjän yhteiseen kokemukseen. Ohjelma perustuu ranskalaiseen Secret Song -ohjelmaformaattiin.
Sarjan ensimmäinen tuotantokausi esitettiin vuodenvaihteessa 2020–2021. Toinen kausi alkoi helmikuussa 2022. Kolmannen kauden esittäminen alkaa helmikuussa 2023.
Ohjelmaa juontaa Marja Hintikka ja sen musiikkituottajana toimii Leri Leskinen.
Legacy of the Catacombs

| Legacy of the Catacombs Nile |
| --- | --- | --- |

Kokoelmalevyn tiedot
 Julkaistu: 10. heinäkuuta 2007
 Formaatti: CD + DVD
 Tyylilaji: tekninen death metal
 Kesto: 52.58 (CD)
 Levy-yhtiö: Relapse
Nilen muut julkaisut
| Annihilation of the Wicked 2005 | Legacy of the Catacombs 2007 | Ithyphallic 2007 |
Legacy of the Catacombs on yhdysvaltalaisen death metal -yhtye Nilen kokoelma-albumi, joka julkaistiin 10. heinäkuuta 2007 levymerkillä Relapse Records.
Albumin kansikuvan on toteuttanut Wes Benscoter.
Vastaanotto

Imperiumin Serpent antoi albumille arvosanan 8.5/10, ja sanoi levyä hyväsoundiseksi sekä DVD:n tuovan julkaisulle lisäarvoa, ja suositteli sitä lähinnä yhtyeeseen tutustuville.
Kappaleet > CD

Cast Down the Heretic – 5.45
Sacrifice unto Sebek – 3.03
Lashed to the Slave Stick – 4.18
Execration Text – 2.47
Sarcophagus – 5.10
Unas, Slayer of the Gods – 11.43
Masturbating the War God – 5.41
Chapter for Transforming into a Snake – 2.26
Black Seeds of Vengeance – 3.36
The Howling of the Jinn – 2.21
Barra Edinazzu – 2.47
Smashing the Antiu – 2.18
Kappaleet > CD 2 (DVD)

Execration Text – 2.47
Sarcophagus – 4.32
Sacrifice unto Sebek – 2.56
Arvostelut

Imperiumi.net:
Living in Sin

| ”Living in Sin” Bon Jovi |
| --- | --- | --- |

Singlen tiedot
 Albumilta: New Jersey (1988)
 B-puoli: ”Love is War”
 Julkaistu: 11. marraskuuta 1989
 Formaatti: CD-levy 7" vinyylilevy
 Tekijä(t): Jon Bon Jovi
 Tuottaja(t): Bruce Fairbairn
 Tyylilaji: hard rock
 Kesto: 04.43
 Levy-yhtiö: Mercury Records  Vertigo Records 
Listasijoitukset
  9.  20.  35.
Bon Jovi muut singlet
| ”Lay Your Hands on Me” 1989 | ”Living in Sin” 1989 | ”Keep the Faith” 1992 |
"Living in Sin" on yhdysvaltalaisen rockmusiikkia esittävän Bon Jovi-yhtyeen kappale ja single.
Kappaleen on kirjoittanut yhtyeen laulaja Jon Bon Jovi, ja se on neljäs raita Bon Jovin vuonna 1988 julkaistulla studioalbumilla New Jersey. Kappale julkaistiin albumin viidentenä ja viimeisenä singlenä vuoden 1989 syksyllä kappaleiden "Bad Medicine", "Born to Be My Baby", "I'll Be There for You" ja "Lay Your Hands on Me" jälkeen. Yhtyeen kotimaassa Yhdysvalloissa kappale sijoittui Billboardin singlelistalla sijalle 9, ja Hot Mainstream Rock Tracks-listalla kappaleen sijoitus oli 37.
Kokoonpano

Jon Bon Jovi - laulu
Richie Sambora - kitara, taustalaulu
Alec John Such - bassokitara, taustalaulu
David Bryan - koskettimet
Tico Torres - rummut
Lemhi (joki)

| Lemhi |
| --- | --- |
 Lemhijoki.
Alkulähde:  Leadore, Idaho, Yhdysvallat  44°40′56″N, 113°21′17″W
Laskupaikka:  Salmonjoki, Salmon (Idaho), Idaho, Yhdysvallat  45°11′17″N, 113°54′23″W
Maat:  Yhdysvallat
Pituus:  97  km
Alkulähteen korkeus:  1803  m
Virtaama:  7,1  m³/s
Valuma-alue:  3 149  km²
Lemhi (eng. Lemhi River) on 97 kilometriä (60 mailia) pitkä joki Yhdysvalloissa Idahon osavaltiossa. Se on Salmonjoen sivujoki, joka puolestaan on Snakejoen sivujoki, joka on Columbiajoen sivujoki. Joen valuma-alue on 3 149 km2 (1 216 neliömailia).
Joen alkulähteet sijaitsevat Leadoren lähellä 1 800 metriä merenpintaa korkeammalla. Joki virtaa luoteeseen kunnes laskee Salmoniin Salmonin kaupungin pohjoispuolella. Joen korkeus merenpinnasta sen laskiessa Salmoniin on noin 1 200 metriä.
Historia

Lewis ja Clark kohtasivat tutkimusretkellään joukon shoshoneita Lemhijoen lähellä. Oppaana toiminut intiaaninainen Sacagawea osoittautui Cameahwaitin, yhden shoshoneiden kolmesta päälliköstä, siskoksi.
Kalasto

Joessa on tavattu seuraavia kalalajeja vuodesta 1990 alkaen tehdyissä tutkimuksissa:
Puronieriä (Salvelinus fontinalis)
Salvelinus confluentus
Kuningaslohi (Oncorhynchus tshawytscha)
Punakurkkulohi (Oncorhynchus clarki)
Prosopium williamsoni
Kirjolohi (Oncorhynchus mykiss)
Punakurkkulohi (Oncorhynchus clarki lewisi)
Kirjo- ja punakurkkulohien risteymä (Oncorhynchus mykiss x clarki)
Elävän historian toimintaa Lemhijoella
Lompolo (Kittilä)

Lompolo on kylä Kittilän kunnan pohjoisosassa Lapin maakunnassa. Lompolo sijaitsee noin 60 kilometriä Kittilän kirkonkylästä pohjoiseen, Lompolojärven itärannalla. Lompolossa asuu vakituisesti noin 50 ihmistä. Kylästä avautuu järven yli näköala länteen Pallas-Ounastuntureille, jonne on 30-45 kilometrin matka.
Lompolo on suomen peräpohjalaismurteiden sana, jonka merkitys on ’joen varrella olevaa pieni järvi tai lampi’ sekä ’järvimäinen joen laajentuma’. Sana on lainattu samamerkityksisestä saamen sanasta (vrt. pohjoissaamen → luoppal, inarinsaamen luobâl). Sana esiintyy erityisesti vesistönimissä, lompolon ohella myös muodoissa lompalo, lompola ja lommol.
Lompolon kylän ympäristön suurimpia järviä ovat Lompolojärvi, Särkijärvi ja Suksijärvi.
Lompolon aiempi koulu on nykyään yksityisomistuksessa, mutta siellä on järjestetty joitain kursseihin tai harrastukseen liittyviä kokoontumisia.
Aiheesta muualla

Pulju-Lompolo Erämaakylät ry (kittilankylat.fi)
Le Corse -luokka

| Le Corse -luokka |
| --- | --- |


Tekniset tiedot
Uppouma:  1 508 t (standardi) 1 702 t (kuormattu)
Pituus:  99,8 m (kokonaispituus)
Leveys:  10,3 m
Syväys:  4,3 m
Koneteho:  20 000 hv (14 914 kW)
Nopeus:  27 solmua (50 km/h)
Miehistöä:  198
Aseistus
Meritorjunta:  6 × 57 mm/60 Modèle 1951 12 × 550 mm torpedoputkea 1 × Bofors 375 mm raketinheitin 2 × syvyyspomminheitintä 1 × syvyyspommikisko
Ilmatorjunta:  2 × Oerlikon 20 mm
Le Corse -luokka eli tyyppi E50 oli Ranskan laivaston neljän 1952-1953 valmistetun fregatin (ransk. Escorteurs Rapide) muodostama alusluokka. Ne olivat ensimmäisiä toisen maailmansodan jälkeen Ranskassa valmistettuja pinta-aluksia ja siten ne symboloivat laivaston uudelleen luontia. Luokkaa seurasi Le Normand -luokan alukset, jotka myös olivat pitkän toimintasäteen omaavia nopeita saattajia.
Luokan alukset oli varustettu kolmella kaksiputkisella 57 millimetrin tykkitornilla, joista kaksi takakannella ja yksi edessä, sekä sukellusveneentorjunta-aseistuksella. Se koostui ohjautuvista torpedoista ja kuusiputkisesta Boforsin 375 millimetrin raketinheittimestä.
Alukset

| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Le Corse | Arsenal de Lorient | lokakuu 1951 | 5. elokuuta 1952 | 15. huhtikuuta 1955 | upotettu maalilaivana 1975 |
| Le Brestois | Arsenal de Lorient | marraskuu 1951 | 16. elokuuta 1952 | 19. tammikuuta 1956 | upotettu maalilaivana 1976 |
| Le Boulonnais | Ateliers et Chantiers de la Loire | maaliskuu 1952 | 12. toukokuuta 1953 | 5. elokuuta 1955 | upotettu maalilaivana 1994 |
| Le Bordelais | Forges et Chantiers de la Méditerranée | toukokuu 1952 | 11. heinäkuuta 1953 | 7. huhtikuuta 1955 | romutettu 1981 |